Hans foreldre er fra Burkina Faso, men han er født og oppvokst i Frankrike, og han begynte med friidrett i en alder av seks år. I starten drev han med både kast- løp- og hoppøvelser, men fra 15-årsalderen begynte han å spesialisere seg på lengde og tresteg. Han drev også med judo i fire år. Da han spesialiserte seg på tresteg økte han raskt sine personlige rekorder, fra 12,20 i 2002 til 14,50 i 2003, 15,48 i 2004, 16,00 i 2005 og 16,61 i 2006.